সরকারি হাসপাতালের ভিতরে ফের ধর্ষণের অভিযোগ, গ্রেফতার অভিযুক্ত কর্মী

পাঁশকুড়া:  অভয়াকাণ্ডের ছায়া এবার পাঁশকুড়ায়। পাঁশকুড়া সুপার স্পেশালিটি হাসপাতালে হাসপাতালেরই স্বাস্থ্যকর্মীকে ধর্ষণের অভিযোগ উঠল। এই অভিযোগ হাসপাতালের ফেসিলিটি ম্যানেজারের বিরুদ্ধে। দিনের পর দিন হাসপাতালের মহিলা স্বাস্থাকর্মীদের কুপ্রস্তাব দেওয়া থেকে বিভিন্নভাবে নির্যাতন করার অভিযোগ রয়েছে অভিযুক্তের বিরুদ্ধে। যদিও, অভিযোগের ভিত্তিতে পুলিশের তৎপরতায় গ্রেফতার হন অভিযুক্ত।

ফের অভয়া কান্ডের ছায়া পাঁশকুড়ায়। পাঁশকুড়া পিৎপুর হাসপাতাল যেটি পাঁশকুড়া সুপার স্পেশালিটি হাসপাতাল নামে পরিচিত।  সেই সরকারি হাসপাতালে হাসপাতালেরই এক সাস্থ্য কর্মীকে ধর্ষণের দায়ে পাঁশকুড়া থানার পুলিশের হাতে গ্রেফতার হলেন জহির আব্বাস খান নামক হাসপাতালের ফেসিলিটি ম্যানেজার। স্বাস্থ্যকর্মীর অভিযোগের ভিত্তিতেই গ্রেফতার করা হয় ওই অভিযুক্তকে। স্বাস্থ্যকর্মী অভিযোগ করেছেন, দীর্ঘদিন ধরেই অভিযুক্ত ব্যক্তি জাহির আব্বাস খান রিলাইবেল প্রাইভেট লিমিটেডের পক্ষ থেকে ওই হাসপাতালে নিযুক্ত হয়েছিলেন। এবং তারপর থেকেই  ওই হাসপাতালের বিভিন্ন মহিলা স্বাস্থ্যকর্মীকে কুপ্রস্তাব দিতেন। এমনকি ভয় দেখাতেন বলেও অভিযোগ করেন তিনি। সন্দেহ হওয়াতে ওই হাসপাতালের অন্যান্য কর্মীরা ফেসিলিটি ম্যানেজারের রুমে ক্যামেরা বসিয়ে দেন। তারপরই সামনে আসে তার কুকীর্তি। যদিও, হাসপাতালের অন্যান্য স্বাস্থ্যকর্মীরা অভিযোগকারী স্বাস্থ্যকর্মীর পাশে দাঁড়ান।

আরও পড়ুন: জামালপুরে শহীদ স্মরণ অনুষ্ঠান উদ্যোগে তৃণমূল কংগ্রেস

এরপর নির্যাতিতা স্বাস্থ্যকর্মী পাঁশকুড়া থানায় লিখিত অভিযোগ দায়ের। মহিলা স্বাস্থ্যকর্মী জানিয়েছেন, তিনি একা ভুক্তভোগী নন। আগেও বিভিন্ন স্বাস্থ্যকর্মীকে শারীরিক নির্যাতন করেছেন অভিযুক্ত। তারা শুধুমাত্র ভয়ের কারণে মুখ খোলেননি। অভিযোগের ভিত্তিতেই পাশকুড়া থানার পুলিশের হাতে গ্রেফতার হয়েছেন জাহির আব্বাস খান।

এই ঘটনার পর ফের হাসপাতালের নিরাপত্তা নিয়ে প্রশ্ন উঠতে শুরু করেছে। আরজিকর হাসপাতালের স্মৃতি এখনও দগদগে। এরইমধ্যে এবার ফের আরও এক হাসপাতালের ভিতরে ধর্ষণের অভিযোগ উঠল। যা ঘিরে ইতিমধ্যেই শুরু হয়েছে রাজনৈতিক চাপানৌতর। একাধিক প্রশিন তুলছে ওয়াকিবহল মহলও।

দেখুন খবর: